stanford-oval/wikipedia huggingface dataset:
แมงมุมแล้วไง ข้องใจเหรอคะ

| --- | --- |
แมงมุมแล้วไง ข้องใจเหรอคะ
หน้าปกของไลต์โนเวล แมงมุมแล้วไง ข้องใจเหรอคะ เล่ม 1 ในฉบับภาษาไทย
蜘蛛ですが、なにか？ (Kumo desu ga, Nani ka?)
ชื่อภาษาอังกฤษ: So I'm a Spider, So What?
แนว: ต่างโลก
นวนิยายชุด
เขียนโดย: โอกินะ บาบะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 27 พฤษภาคม พ.ศ. 2558 – 28 มกราคม พ.ศ. 2565
ไลต์โนเวล
เขียนโดย: โอกินะ บาบะ
วาดภาพโดย: สึกาสะ คิริว
สำนักพิมพ์: ฟูจิมิ โชโบ
สำนักพิมพ์ภาคภาษาไทย: ฟีนิกซ์
ในเครือ: คาโดกาวะ บุ๊ค
กลุ่มเป้าหมาย: ชาย
วางจำหน่ายตั้งแต่: 10 ธันวาคม พ.ศ. 2558 – 8 มกราคม พ.ศ. 2565
จำนวนเล่ม:  16 + 2 พิเศษ    16 + 2 พิเศษ
มังงะ
เขียนโดย: อาซาฮิโระ คากาชิ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
นิตยสาร: Young Ace Up
กลุ่มเป้าหมาย: เซเน็ง
วางจำหน่ายตั้งแต่: 22 ธันวาคม พ.ศ. 2558 – ปัจจุบัน
จำนวนเล่ม:  14    12
มังงะ
Kumo desu ga, nani ka? Kumoko Yonshimai no Nichijō
เขียนโดย: กราแตง โทริ
สำนักพิมพ์: คาโดกาวะโชเต็ง
นิตยสาร: Young Ace Up
กลุ่มเป้าหมาย: เซเน็ง
วางจำหน่ายตั้งแต่: 18 กรกฎาคม พ.ศ. 2561 – 8 ธันวาคม พ.ศ. 2565
จำนวนเล่ม: 6
อนิเมะโทรทัศน์
กำกับโดย: ชิน อิตารากิ
อำนวยการสร้างโดย: โจทาโร อิชิงามิ
เขียนบทโดย: โอกินะ บาบะ ยูอิจิโร โมโมเสะ
ดนตรีโดย: ชูจิ คาตายามะ
สตูดิโอ: Millepensee
ถือสิทธิ์โดย: เมเดียลิงก์
เครือข่าย: AT-X, Tokyo MX, BS11, KBS, SUN, TVA
เครือข่ายภาษาไทย: อนิวัน เอเซีย, ปีลีปีลี
ฉาย:  8 มกราคม พ.ศ. 2564  –  3 กรกฎาคม พ.ศ. 2564
ตอน: 24
แมงมุมแล้วไง ข้องใจเหรอคะ (ญี่ปุ่น: 蜘蛛ですが、なにか？; โรมาจิ: Kumo desu ga, Nani ka?) เป็นซีรีส์ไลต์โนเวลญี่ปุ่น เขียนเรื่องโดยโอกินะ บาบะ วาดภาพประกอบโดยสึกาสะ คิริว เป็นเรื่องราวเกี่ยวเด็กสาวที่เกิดใหม่เป็นแมงมุมในดันเจี้ยนและพยายามดิ้นรนเอาตัวรอด ได้รับการดัดแปลงเป็นมังงะ และได้รับการดัดแปลงเป็นซีรีส์อนิเมะโทรทัศน์โดยสตูดิโอ Millepensee เริ่มออกอากาศในเดือนมกราคมถึงกรกฎาคม พ.ศ. 2564
แหล่งข้อมูลอื่น

เว็บไซต์ทางการของนิยายบนเว็บ (ญี่ปุ่น)
เว็บไซต์ทางการของไลต์โนเวล เก็บถาวร 2019-04-03 ที่ เวย์แบ็กแมชชีน (ญี่ปุ่น)
เว็บไซต์ทางการของมังงะ (ญี่ปุ่น)
เว็บไซต์ทางการของอนิเมะ (ญี่ปุ่น)
แมงมุมแล้วไง ข้องใจเหรอคะ (นิยาย) ที่เครือข่ายข่าวอนิเมะ
แมงมุมแล้วไง ข้องใจเหรอคะ (อนิเมะ) ที่เครือข่ายข่าวอนิเมะ
การบินไทย เที่ยวบินที่ 601

| --- | --- |
เครื่อง Caravelle ของสายการบินไทย ลักษณะเดียวกันกับลำที่เกิดอุบัติเหตุ
สรุปอุบัติเหตุ
วันที่: 30 มิถุนายน พ.ศ. 2510
สรุป: สภาพอากาศและความผิดพลาดของนักบิน
จุดเกิดเหตุ: อ่าววิกตอเรีย ใกล้กับท่าอากาศยานนานาชาติฮ่องกง ฮ่องกงของบริเตน  22°18′07″N 114°13′02″E﻿ / ﻿22.30194°N 114.21722°E﻿ / 22.30194; 114.21722
อากาศยานลำที่เกิดเหตุ
ประเภทอากาศยาน: ซูว์ ดาวียาซียง Caravelle III
ชื่ออากาศยาน: จิรประภา
ดําเนินการโดย: การบินไทย
หมายเลขเที่ยวบิน IATA: TG601
หมายเลขเที่ยวบิน ICAO: THA601
รหัสเรียก: THAI 601
ทะเบียน: HS-TGI
ต้นทาง: ท่าอากาศยานนานาชาติโตเกียว โตเกียว ประเทศญี่ปุ่น
จุดพักที่ 1: ท่าอากาศยานซงซานไทเป ไทเป ประเทศไต้หวัน
จุดพักสุดท้าย: ท่าอากาศยานนานาชาติฮ่องกง ฮ่องกงของบริเตน
ปลายทาง: ท่าอากาศยานกรุงเทพ จังหวัดพระนคร ประเทศไทย
จำนวนคน: 80
ผู้โดยสาร: 73
ลูกเรือ: 7
เสียชีวิต: 24
บาดเจ็บ: 56
สูญหาย: 0
รอดชีวิต: 56
การบินไทย เที่ยวบินที่ 601 ประสบอุบัติเหตุตกลงในทะเล ขณะกำลังลงจอดที่ท่าอากาศยานไคตั๊ก (ท่าอากาศยานนานาชาติของฮ่องกงขณะนั้น) เมื่อวันที่ 30 มิถุนายน พ.ศ. 2510 ทำให้มีผู้เสียชีวิต 24 ราย ทำการบินจาก ท่าอากาศยานนานาชาติโตเกียว โตเกียว ประเทศญี่ปุ่น แวะท่าอากาศยานนานาชาติโอซากะ จังหวัดโอซากะ ประเทศญี่ปุ่นแวะท่าอากาศยานซงซานไทเป ไทเป ประเทศไต้หวันแวะท่าอากาศยานนานาชาติฮ่องกง ฮ่องกงของบริเตนปลายทางท่าอากาศยานกรุงเทพ จังหวัดพระนคร ประเทศไทย
อุบัติเหตุ

การบินไทย หมายเลข 601 เป็นเที่ยวบินระหว่างประเทศ ออกเดินทางจากสนามบินซงซานไทเป (TSA/RCSS) ของไต้หวัน ไปยังสนามบินไคตั๊ก (HKG/VHHX) ในฮ่องกง โดยใช้เครื่องบินแบบ Sud Aviation Caravelle (ทะเบียน: HS-TGI) ซึ่งทำการบินครั้งแรกในปี พ.ศ. 2503 มีผู้โดยสาร 80 คน ประกอบด้วยผู้โดยสาร 73 คน และลูกเรือ 7 คน โดยฮ่องกงกำลังประสบพายุไต้ฝุ่นอานิต้า (Typhoon Anita)
ขณะเครื่องบินกำลังลงจอดด้วยแนวร่อนตามระบบ ILS เพื่อเข้ารันเวย์ 31 ของสนามบินไคตั๊ก สภาพอากาศบริเวณสนามบินมีพายุฝนตก หอบังคับการบินแจ้งให้นักบินทราบถึงสภาพอากาศว่ามีความเร็วลม 12 น็อต ทิศทาง 250 องศา ทัศนวิสัย 2 กิโลเมตร ทั้งที่ในความเป็นจริงทัศนวิสัยมีเพียงไม่เกิน 650 เมตร อีกทั้งกัปตันก็ไม่สามารถเห็นไฟในการลงจอดได้ ระหว่างนั้นกัปตันและนักบินผู้ช่วยช่วยมองดูพื้นดินเพื่อมองหารันเวย์ และไม่สังเกตเห็นว่าเครื่องบินกำลังลดระดับลงมาต่ำกว่าความสูงขั้นต่ำที่ 415 ฟุต (126 เมตร) จนกระทั่งเครื่องลดระดับจนอยู่ต่ำกว่าแนวร่อนถึง 80 ฟุต (24 เมตร) จากนั้นสูญเสียความสูงลงอย่างรวดเร็ว และตกลงไปในทะเล ส่งผลให้ผู้โดยสารเสียชีวิต 24 ราย นับเป็นอุบัติเหตุที่มีผู้เสียชีวิตครั้งแรกของบริษัทการบินไทย
ความเสียหายต่อเครื่องบิน การกระแทกทำให้เครื่องบินส่วนท้ายแตกออก และจมลงทะเลภายในสามนาที ไม่พบความเสียหายจากเพลิงไหม้ เครื่องบินเสียหายอย่างสิ้นเชิงจนไม่อาจใช้งานได้ (Destroyed, written off) การเก็บกู้ไม่พบส่วนพ่วงล้อและปีกขวาของเครื่องบิน
รายงานการสอบสวน

สาเหตุของอุบัติเหตุมีที่มาจากความผิดพลาดของนักบินทั้งสองคน ที่ไม่ได้สังเกตว่าเครื่องบินลดระดับลงต่ำกว่าแนวร่อน นอกจากนี้ ลมเฉือนและลมกด (wind shear and downdrafts) ซึ่งเป็นผลจากพายุไต้ฝุ่นอานิต้า (Typhoon Anita) อาจมีส่วนในอุบัติเหตุด้วย อย่างไรก็ตามขณะที่เกิดอุบัติเหตุยังไม่มีวิธีการตรวจจับปรากฏการณ์สภาพอากาศดังกล่าวได้
รายงานการสอบสวนสรุปสาเหตุ ได้แก่
นักบินไม่ปฏิบัติตามขั้นตอนการบินของการบินไทยเกี่ยวกับวิธีการเฝ้าระวังในทัศนวิสัยที่ไม่ดี
กัปตันไม่ได้ติดตามข้อมูลการบินในการลงจอดอย่างเหมาะสม
นักบินร่วมสูญเสียการควบคุมหลังจากลดระดับผ่านระดับความสูงต่ำสุด (minimum altitude) กระแสลมกด (downdrafts) ที่พัดลงสู่พื้นดินอาจมีส่วนทำให้สูญเสียความสูง
อย่างไรก็ตาม รายงานการสอบสวนไม่มีการให้ข้อเสนอแนะแต่อย่างใด
ปัจจุบันหมายเลขเที่ยว 601 ของการบินไทย ยังคงมีการใช้งานอยู่ ในเส้นทางการบินระหว่างฮ่องกง-กรุงเทพ
ดูเพิ่ม

การบินไทย เที่ยวบินที่ 261
อุบัติการณ์และอุบัติเหตุบนเที่ยวบินการบินไทย
สื่ออื่น ๆ

รายการวันนี้ในอดีต โดยหอภาพยนตร์ บทสัมภาษณ์พนักงานต้อนรับบินเครื่องบิน การบินไทย เที่ยวบินที่ 601
TG601 การบินไทยตกที่ฮ่องกง อุบัติเหตุที่โลกลืม โดย BallBinTH
Thai Airways International Flight 601 Aftermath Footage โดย Air Crash Daily
สนามบินไคตั๊กในปี พ.ศ. 2513 มุมมองจากทะเล ในทิศทางรันเวย์ 31 เช่นเดียวกับเส้นทางการบินของเที่ยวบิน 601
เส้นทางของไต้ฝุ่น
ชัฟเฟิล!

| --- | --- |
ชัฟเฟิล!
シャッフル！
ชื่อภาษาอังกฤษ: Shuffle!
แนว: รักโรแมนติก, ฮาเร็ม
เกม
ผู้พัฒนา: นาเวล
ผู้จัดจำหน่าย: นาเวล
แนว: เอโรเกะ, นิยายภาพ
แพลตฟอร์ม: พีซี
อนิเมะ
กำกับโดย: นาโอโตะ โฮโซดะ
สตูดิโอ: ชัฟเฟิล! มีเดีย พาร์ตเนอร์ส
ชัฟเฟิล! (ญี่ปุ่น: シャッフル！; โรมาจิ: Shuffle!) เป็นเอโรเกะ พัฒนาโดยนาเวล สำหรับเครื่องพีซีและเครื่องเพลย์สเตชัน 2 (โดยคาโดกาวะโชเท็น) ชัฟเฟิล! ถูกนำไปดัดแปลงเป็นภาพยนตร์การ์ตูนความยาว 24 ตอน ออกฉายทางสถานีโทรทัศน์ WOWOW ในประเทศญี่ปุ่น ตั้งแต่วันที่ 7 กรกฎาคม 2548 ถึง 5 มกราคม 2549
ชัฟเฟิลยังถูกดัดแปลงเป็นหนังสือการ์ตูนภายใต้ชื่อ เดย์ส อิน เดอะ บลูม (Days in the Bloom) ลงตีพิมพ์ทางนิตยสารคอมทิครายเดือน นอกจากนี้ยังถูกดัดแปลงเป็นนิยายอีกด้วย ความสำเร็จของชัฟเฟิลทำให้บริษัทนาเวลออกเกมภาคต่อมาถึงสองเกม ได้แก่ ทิค! แทค! และ เรียลลี? เรียลลี!
เรื่องราว

ริน ซึจิมิ เป็นเด็กมัธยมโรงเรียนเบอเบน่า และเป็นที่น่าสนใจของ อาสะกับคาเรฮะ รุ่นพี่ร.ร.เดียวกัน, คาเอเดะ เพื่อนที่อยู่บ้านเดียวกัน, เนริเนะ ลูกสาวของจอมมาร , พริมูล่า เด็กสาวลึกลับ , เชีย ลูกสาวของจอมเทพ ,มายูมิ เพื่อนร่วมชั้น 
วันหนึ่ง ริน  ต้องเลือกหญิงที่เขาชอบที่สุด เขาเลือก อาสะ แต่ปัญหาก็ยังไม่เสร็จสิ้น
แหล่งข้อมูลอื่น

เว็บไซต์อย่างเป็นทางการของบริษัทนาเวล เก็บถาวร 2007-10-06 ที่ เวย์แบ็กแมชชีน คำเตือน: มีเนื้อหาที่ไม่เหมาะสมกับผู้มีอายุต่ำกว่า 18 ปี (ญี่ปุ่น)
เว็บไซต์ของ WOWOW เก็บถาวร 2008-04-29 ที่ เวย์แบ็กแมชชีน (ญี่ปุ่น)
เว็บไซต์อย่างเป็นทางการของภาพยนตร์การ์ตูน เก็บถาวร 2005-07-03 ที่ เวย์แบ็กแมชชีน (ญี่ปุ่น)
โบโกซูกะวอส์

วิดีโอเกม ค.ศ. 1983
| โบโกซูกะวอส์ |
| --- | --- |
ภาพปกเวอร์ชันชาร์ป เอกซ์วัน
ผู้พัฒนา: โคจิ ซูมิอิ (พีซี)   แอสกี (แฟมิคอม)
ผู้จัดจำหน่าย: แอสกีเอนเตอร์เทนเมนต์
ออกแบบ: โคจิ ซูมิอิ
เครื่องเล่น: ชาร์ป เอกซ์วัน, เอ็มเอสเอกซ์, เอฟเอ็ม-7, เอ็นอีซี พีซี-6001, เอ็นอีซี พีซี-8801, เอ็นอีซี พีซี-9801, แฟมิลีคอมพิวเตอร์, ไอ-โหมด, เวอร์ชวลคอนโซล
วางจำหน่าย: ชาร์ป เอกซ์วัน   ค.ศ. 1983   เอ็มเอสเอกซ์ / พีซี-88   ค.ศ. 1984   พีซี-98 / เอฟเอ็ม-7   ค.ศ. 1985   แฟมิคอม   14 ธันวาคม ค.ศ. 1985   ไอ-โหมด   ค.ศ. 2004   เวอร์ชวลคอนโซล   8 เมษายน ค.ศ. 2008
แนว: เล่นตามบทบาทเชิงยุทธวิธีเวลาจริง   แอ็กชันเล่นตามบทบาท
รูปแบบ: ผู้เล่นเดี่ยว
โบโกซูกะวอส์ (อักษรโรมัน: Bokosuka Wars; คาตากานะ: ボコスカウォーズ) เป็นวิดีโอเกมเล่นตามบทบาทแนวแอ็กชัน-วางแผน ที่เปิดตัวใน ค.ศ. 1983 ซึ่งได้รับการพัฒนาโดยโคจิ ซูมิอิ (住井浩司) และเผยแพร่โดยบริษัทแอสกีสำหรับคอมพิวเตอร์ชาร์ป เอกซ์วัน จากนั้นจึงพอร์ตไปยังแพลตฟอร์มคอมพิวเตอร์เอ็มเอสเอกซ์, เอฟเอ็ม-7 เอ็นอีซี พีซี-6001, เอ็นอีซี พีซี-8801 และเอ็นอีซี พีซี-9801 รวมถึงเวอร์ชันที่ปรับเปลี่ยนซึ่งเผยแพร่สำหรับแฟมิลีคอมพิวเตอร์ และต่อมาคือบริการเวอร์ชวลคอนโซล เกมนี้จะเกี่ยวกับผู้นำที่ต้องนำกองทัพในรูปขบวนแฟแลงซ์ข้ามสนามรบแบบเรียลไทม์เพื่อต่อสู้กับกองกำลังศัตรูที่มีจำนวนมาก ขณะเดียวกันก็ต้องปลดปล่อยและคัดเลือกทหารไปพร้อม ๆ กัน โดยแต่ละหน่วยสามารถได้รับค่าประสบการณ์และเลเวลอัปจากการต่อสู้ ผู้เล่นจะต้องแน่ใจว่าผู้นำยังมีชีวิตอยู่จนกระทั่งกองทัพนี้เข้าถึงปราสาทของศัตรูเพื่อกำจัดผู้นำของกองกำลังฝ่ายตรงข้าม
เกมดังกล่าวถือเป็นการวางรากฐานให้แก่วิดีโอเกมเล่นตามบทบาทเชิงยุทธวิธี หรือที่เรียกกันว่า "เกมสวมบทบาทจำลอง" ในประเทศญี่ปุ่น ด้วยการผสมระหว่างองค์ประกอบของเกมเล่นตามบทบาทและเกมกลยุทธ์[ต้องการอ้างอิง] เกมดังกล่าวยังได้รับการอธิบายอย่างหลากหลายว่าเป็นตัวอย่างเริ่มแรกของเกมแอ็กชันเล่นตามบทบาท, เกมต้นแบบวิดีโอเกมวางแผนเวลาจริงในช่วงเริ่มแรก และวิดีโอเกมป้องกันหอคอยแบบย้อนกลับที่มีเอกลักษณ์เฉพาะตัว ซึ่งในสมัยนั้น เกมนี้ถือว่าประสบความสำเร็จอย่างมากในประเทศญี่ปุ่น
การตลาด

เดิมเมกนี้ได้รับการพัฒนาขึ้นใน ค.ศ. 1983 สำหรับคอมพิวเตอร์ชาร์ป เอกซ์วัน ซึ่งชนะ "การประกวดซอฟต์แวร์" ครั้งแรกของแอสกีเอนเตอร์เทนเมนต์ และจำหน่ายแบบกล่องโดยบริษัทดังกล่าวในปีนั้น ส่วนพอร์ตเอ็มเอสเอกซ์ได้รับการเปิดตัวใน ค.ศ. 1984 ตามมาด้วยเวอร์ชันสำหรับเอส1, พีซี-6000เอ็มเคII, พีซี-8801, พีซี-9801, เอฟเอ็ม-7 และแฟมิลีคอมพิวเตอร์ (เวอร์ชันหลังเปิดตัวเมื่อวันที่ 14 ธันวาคม ค.ศ. 1985)
นิตยสารล็อกอินฉบับเดือนพฤศจิกายน ค.ศ. 1984 นำเสนอภาคต่อของเอกซ์วันในชื่อนิวโบโกซูกะวอส์โดยมีการรวมโค้ดภาคแรกไว้ด้วย ด้วยตัวละครศัตรูใหม่ทั้งหมด รวมถึงไอเทมและกับดักที่ได้รับการออกแบบใหม่ ตลอดจนระดับความยากก็มีความสมดุลมากขึ้น นอกจากนี้ ยังรวมอยู่ในนิตยสารเทปล็อกอินฉบับเดือนพฤศจิกายน ค.ศ. 1984 แต่ไม่เคยจำหน่ายในรูปแบบอื่น
ส่วนเวอร์ชันพีซี-8801 เคยจำหน่ายในรูปแบบดาวน์โหลดจากบริษัทเอนเทอร์เบรน และได้รับการพอร์ตสำหรับบริการไอ-โหมด ใน ค.ศ. 2004 รวมถึงเวอร์ชันแฟมิคอมได้วางจำหน่ายสำหรับเวอร์ชวลคอนโซลของเครื่องเล่นวีเมื่อวันที่ 8 เมษายน ค.ศ. 2008
โบโกซูกะวอส์ II ซึ่งเป็นเกมภาคต่อโดยพิกมีสตูดิโอผู้พัฒนาของญี่ปุ่น ได้วางจำหน่ายในประเทศญี่ปุ่นเมื่อวันที่ 10 พฤศจิกายน ค.ศ. 2016 สำหรับเพลย์สเตชัน 4 และเอกซ์บอกซ์วัน ส่วนเวอร์ชันตะวันตกได้วางจำหน่ายในเดือนกุมภาพันธ์ ค.ศ. 2017 สำหรับเอกซ์บอกซ์วัน และในเดือนตุลาคมสำหรับเพลย์สเตชัน 4 รวมถึงเวอร์ชันนินเท็นโด สวิตช์ ได้เปิดตัวเมื่อวันที่ 19 มีนาคม ค.ศ. 2020 ในประเทศญี่ปุ่น เกมภาคต่อนี้มีตัวเลือกให้เลือกใช้โหมดกราฟิกได้สองโหมด ได้แก่ โหมดหนึ่งที่คล้ายกับรุ่นก่อนสองภาคในคริสต์ทศวรรษ 1980 และอีกโหมดหนึ่งที่ทันสมัยกว่า นอกจากนี้ยังมีการเพิ่มคุณสมบัติใหม่ที่สำคัญหลายประการรวมทั้งฝ่ายที่สาม และโหมดร่วมมือสำหรับ 2 ผู้เล่น
โครงเรื่อง

ในเวอร์ชันแฟมิคอมหลังจากนั้น กองกำลังของกษัตริย์ซูเรนถูกจับและถูกกษัตริย์โอเกรธเปลี่ยนให้กลายเป็นต้นไม้และหิน โดยกษัตริย์ซูเรนต้องปลดปล่อยนักรบของเขาจากต้นไม้และก้อนหิน รวมถึงกำจัดกองกำลังของกษัตริย์โอเกรธ ซึ่งบรรดาพันธมิตรที่มาจากต้นไม้และก้อนหินจะปรากฏเฉพาะในเวอร์ชันแฟมิคอมเท่านั้น
อย่างไรก็ตาม ในเวอร์ชันเอกซ์วัน, เอ็มเอสเอกซ์ และคอมพิวเตอร์พีซีที่ออกมาก่อน ผู้เล่นจะเริ่มต้นด้วยกองทัพที่สมบูรณ์ และอาจได้รับอัศวินเพิ่มเติมได้โดยการปล่อยพวกเขาจากห้องขัง ไม่ใช่จากต้นไม้หรือก้อนหิน โดยไม่มีทหารที่กลายเป็นวัตถุในเวอร์ชันคอมพิวเตอร์ต้นฉบับ
รูปแบบการเล่น

ผู้เล่นสามารถควบคุมหน่วยที่คล้ายหมากรุกสากลได้สามหน่วย ได้แก่: คิง, ไนต์ และพอว์น โดยการกดปุ่มทิศทางจะเคลื่อนที่กษัตริย์ซูเรนและกองทัพของเขาไปยังทิศทางที่ต้องการ ส่วนทหารที่ถูกจับได้รับการปล่อยตัวโดยใช้อัศวินในการทำลายประตูที่อยู่ตรงหน้าพวกเขา ในเวอร์ชันแฟมิคอม ผู้เล่นจะเริ่มเกมโดยมีกษัตริย์ซูเรนเพียงพระองค์เดียวที่ระยะ 597 เมตร และจะได้พันธมิตรเพิ่มเติมโดยการชนกับต้นไม้, กระบองเพชร, หิน และกำแพงโดยใช้กษัตริย์ซูเรน ซึ่งจะคืนพันธมิตรเหล่านั้นให้เป็นร่างปกติ
ในโลกของโบโกซูกะมีอุปสรรคจำนวนมากที่ตัวละครบางตัวเท่านั้นที่จะผ่านได้ บรรดาประตูที่ทหารถูกล็อกนั้นสามารถทำลายได้โดยอัศวินเท่านั้น ส่วนสิ่งที่คล้ายแผ่นกระเบื้องแห่งความตายจะสังหารตัวละครทั้งหมดยกเว้นทหารซึ่งจะกำจัดกระเบื้องเหล่านี้ออกไปเมื่อพวกเขาเหยียบลงบนพื้นเหล่านั้น ขณะที่กำแพงระยะ 500 เมตร, 400 เมตร, 300 เมตร และ 200 เมตร จะสามารถทำลายได้โดยกษัตริย์ซูเรนเท่านั้น
เมื่อหน่วยหนึ่งชนกับอีกหน่วยหนึ่ง การปะทะก็จะเกิดขึ้น โดยจะเปลี่ยนเป็นไอคอนดาบไขว้และเปลี่ยนเป็นอักษรบี (ย่อมาจากคำว่าแบตเทิล ที่หมายถึงการปะทะ) และชัยชนะจะได้รับการคำนวณโดยอัตโนมัติโดยคอมพิวเตอร์ตามความแตกต่างระหว่างความแข็งแกร่งในการรุกของหน่วยต่าง ๆ
หากกษัตริย์ซูเรนถูกปลงพระชนม์ เกมจะจบลงพร้อมกับประกาศว่า "ว้าว! คุณแพ้แล้ว!" ("WOW! YOU LOSE!") แต่หากกษัตริย์ซูเรนประสบความสำเร็จในการกำจัดกษัตริย์โอเกรธ เกมจะจบลงด้วยข้อความ "ยอดเยี่ยม! คุณชนะแล้ว!" ("BRAVO! YOU WIN!")
รวมถึงคู่มือการแนะนำภาษาญี่ปุ่นมีเนื้อเพลง "เดินหน้าต่อไป โบโกซูกะ" (すすめボコスカ) โดยเป็นเพลงประกอบเกมที่แปลกประหลาด ซึ่งเขียนขึ้นโดยโปรแกรมเมอร์เอง
แหล่งข้อมูลอื่น

darkscarfy.tripod.com
Bokosuka Wars instructions (Translation) on Nintendo's Japanese Virtual Console site
สไปเกอส์เทิร์ฟ

| --- | --- |
การแข่งขันหรือฤดูกาลครั้งต่อไป:  สไปเกอส์เทิร์ฟอินวีเทชันแนลคอนเฟอเรนซ์ 2024
กีฬา: วอลเลย์บอล
ก่อตั้ง: 2015
ผู้ก่อตั้ง: สปอตส์วิชันแมเนจเมนต์กรุป, อิงก์
ฤดูกาลแรก: 2015
ผู้อำนวยการ: มอซซี ราเรนา
ประธาน: อลิสซา วัลเดซ
คำขวัญ: Where Power Meets Passion
จำนวนทีม: 10
ประเทศ: ฟิลิปปินส์
สถานที่: หลายแห่ง
ทีมชนะเลิศปัจจุบัน: ซิกนัลเอชดีสไปเกอส์  (2024 อินวีเทชันแนล)
ทีมชนะเลิศสูงสุด: ซิกนัล (6 สมัย)
หุ้นส่วนโทรทัศน์: วันสปอตส์
หุ้นส่วนสตรีมมิง: ซิกนัลเพลย์ กูมู สมาร์ทกีกาเพลย์ ปีลีปีนัสไลฟ์
เว็บไซต์: spikersturf.ph
สไปเกอส์เทิร์ฟ (อังกฤษ: Spikers' Turf) เป็นลีกวอลเลย์บอลชายกึ่งอาชีพระดับสูงสุดของประเทศฟิลิปปินส์ จัดขึ้นโดย สปอตส์วิชันแมเนจเมนต์กรุป, อิงก์ (สปอตส์วิชัน) ก่อตั้งขึ้นในปี ค.ศ. 2015
ประวัติ

ลีกเริ่มต้นขึ้นในปี ค.ศ. 2014 เมื่อเชกีส์ วี-ลีก เปิดตัวประเภทดิวิชันชายในคอนเฟอเรนซ์ที่ 21 ในปีถัดมาสปอตส์วิชันตัดสินใจแยกประเภทดิวิชันชายออกเป็นลีกแยกต่างหาก ทำให้เกิดลีกสไปเกอส์เทิร์ฟขึ้น
ในช่วงปลายปี ค.ศ. 2016 สปอตส์วิชันประกาศว่าลีกจะกลับมารวมกับเชกีส์ วี-ลีกอีกครั้ง ในฤดูกาล 2017 ซึ่งเปลี่ยนชื่อเป็น พรีเมียร์วอลเลย์บอลลีก (Premier Volleyball League; PVL) ส่วนประเภทดิวิชันชายของพีวีแอลจะสิ้นสุดลงด้วยการแข่งขันพีวีแอลคอลลีเจียตคอนเฟอเรนซ์ 2018 ซึ่งเป็นการแข่งขันครั้งสุดท้าย อย่างไรก็ตามในวันที่ 6 ตุลาคม ค.ศ. 2018 สไปเกอส์เทิร์ฟได้ประกาศการกลับมาอีกครั้ง และแยกตัวออกจากพีวีแอล
ในปี ค.ศ. 2020 ลีกเปลี่ยนสถานะเป็นลีกอาชีพตามรอยพีวีแอล อย่างไรก็ตาม ฤดูกาล 2020 ถูกยกเลิกเนื่องจากการระบาดทั่วของโควิด-19 เมื่อวันที่ 16 มีนาคม 2021 มีการเปิดเผยว่ามีเพียงสามทีมเท่านั้น ได้แก่ ซิกนัลเอชดี, พีแอลดีที และ วีเอ็นเอส ที่จะเปลี่ยนเป็นทีมอาชีพ
ทีม

นี่คือทีมที่เข้าแข่งขันในสไปเกอส์เทิร์ฟโอเพนคอนเฟอเรนซ์ 2025
| ตัวย่อ | ทีม | สังกัด | หัวหน้าผู้ฝึกสอน | หัวหน้าทีม |
| --- | --- | --- | --- | --- |
| ALP | อัลฟาอินชัวรันซ์โพรเท็กเตอส์ (Alpha Insurance Protectors) | อัลฟาอินชัวรันซ์แอนด์ชูเรตีคอมพานี, อิงก์ | ไมก์ ซันโตส | เอ็ดเวิร์ด กัมโปซาโน |
| CHD | ซิกนัลเอชดีสไปเกอส์ (Cignal HD Spikers) | ซิกนัลทีวี, อิงก์ | เด็กซ์เตอร์ กลามอร์ | จอห์น พอล บูเกาอัน |
| CKC | คริสครอส คิงครันเชอส์ (Criss Cross King Crunchers) | รีพับลิกบิสกิตคอร์ปอเรชัน | อนุสร บัณฑิตย์ | อีเซย์ มาราซีกัน |
| PJN | พีจีเจซี-เนวีซีไลออนส์ (PGJC-Navy Sea Lions) | กองทัพเรือฟิลิปปินส์ | จอร์จ ปัสกัว | เกร็ก โดลอร์ |
| SVG | ซาวูจ์สปินด็อกเตอส์ (Savouge Spin Doctors) | ซาวูจ์ เอสเทติกส์ ฟิลิปปินส์ | ซิดนีย์ คัลเดรอน | ฮีโร ออสเตรีย |
| VNS | วีเอ็นเอส กริฟฟินส์ (VNS Griffins) | วีเอ็นเอสแมเนจเมนต์กรุป | ราล์ฟ เรย์มอนด์ โอคัมโป | ชาลส์ จอร์แดน เซกี |
สรุปผลการแข่งขัน

| ฤดูกาล | คอนเฟอเรนซ์ | ชนะเลิศ | รองชนะเลิศ | อันดับที่ 3 | อันดับที่ 4 |  |
| --- | --- | --- | --- | --- | --- | --- |
| 2015 | Open | พีแอลดีทีโฮมอัลเทราอัลตราฟาสต์ฮิตเตอส์ | คากายันวัลเลย์รีซิงซันส์ | ฟิลิปปินแอร์ฟอร์ซแอร์แมน | ซิกนัลเอชดีสไปเกอส์ |  |
| 2015 | Collegiate | อาเตเนโอบลูอีเกิลส์ | เอ็นยู บูลด็อกส์ | เออีซี เจเนอรัลส์ | เอ็นซีบีเอ ไวลด์แคตส์ |  |
| 2015 | Reinforced | ซิกนัลเอชดีสไปเกอส์ | ฟิลิปปิน แอร์ฟอร์ซ แอร์แมน | พีแอลดีที โฮม อัลเทรา อัลตรา ฟาสต์ ฮิตเตอส์ | ฟิลิปปิน เนวี เซเลอส์ |  |
| 2016 | Open | ฟิลิปปินแอร์ฟอร์ซแอร์สไปเกอส์ | ซิกนัลเอชดีสไปเกอส์ | สตา.เอเลนา เรกกิ้งบอลส์ | ไออีเอ็ม ฟีนิกซ์วอลเลย์มาสเตอส์ |  |
| 2016 | Collegiate | อาเตเนโอบลูอีเกิลส์ | เอ็นยู บูลด็อกส์ | ยูเอสที โกลเดนสไปเกอส์ | เดลาซัลกรีนอาร์เชอส์ |  |
| 2016 | Reinforced | ฟิลิปปินแอร์ฟอร์ซแอร์สไปเกอส์ | ซิกนัลเอชดีสไปเกอส์ | แชมเปียนซูปราสแมเชอส์ | ไออีเอ็ม ฟีนิกซ์วอลเลย์มาสเตอส์ |  |
| 2016 | All-Star Game | ทีมกาลอว์ | ทีมฮาตอว์ | คะแนน: 25–21, 25–23, 18–25, 25–20 (Match result P-2) | คะแนน: 25–21, 25–23, 18–25, 25–20 (Match result P-2) | คะแนน: 25–21, 25–23, 18–25, 25–20 (Match result P-2) |
| 2018 | Open | ฟิลิปปินแอร์ฟอร์ซแอร์สไปเกอส์ | พีแอลดีทีโฮมไฟเบอร์พาเวอร์ฮิตเตอส์ | ซิกนัลเอชดีสไปเกอส์ |  |  |
| 2019 | Open | ซิกนัลเอชดีสไปเกอส์ | เมกาบิลเดอส์วอลเลย์โบลส์ | ฟิลิปปินแอร์ฟอร์ซ | สตา.เอเลนา เรกกิ้งบอลส์ |  |
| 2019 | Reinforced | ซิกนัลเอชดีสไปเกอส์ | ฟิลิปปินแอร์ฟอร์ซ | ฟิลิปปินอาร์มี | สตา.เอเลนา เรกกิ้งบอลส์ |  |
| 2020 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 |  |
| 2021 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 | ยกเลิกการแข่งขันเนื่องจากการระบาดทั่วของโควิด-19 |  |
| 2022 | Open | เอ็นยู–สตา. เอเลนาเนชันนัลส์ | ซิกนัลเอชดีสไปเกอส์ | พีจีเจซี–เนวีซีไลออนส์ | วีเอ็นเอส–วัน อาลีเชียกริฟฟินส์ |  |
| 2023 | Open | ซิกนัลเอชดีสไปเกอส์ | คริสครอส คิงครันเชอส์ | อีมุสซิตี–เอเจเอเอสไปเกอส์ | ดีนาวิเกเตอส์อีโลอีโล |  |
| 2023 | Invitational | สตา. เอเลนา–เอ็นยู เนชันนัลส์ | ซิกนัลเอชดีสไปเกอส์ | มารูอิจิ เฮียวโงะ | เซนตส์แอนด์ลาเตส–เลทราน เซนตส์สไปเกอส์ |  |
| 2024 | Open | ซิกนัลเอชดีสไปเกอส์ | คริสครอส คิงครันเชอส์ | พีจีเจซี–เนวีซีไลออนส์ | ดีนาวิเกเตอส์อีโลอีโล |  |
| 2024 | Invitational | ซิกนัลเอชดีสไปเกอส์ | คริสครอส คิงครันเชอส์ | ซาวูจ์สปินด็อกเตอส์ | ดีเอ็นสตีท–ฟยูอัลตราส์ |  |
จำนวนครั้งที่ชนะเลิศ

| ทีม | ชนะเลิศ | ชนะเลิศ | อันดับที่ 3 | ปีที่ชนะแต่ละคอนเฟอเรนซ์ |
| --- | --- | --- | --- | --- |
| ซิกนัลเอชดีสไปเกอส์ | 6 | 5 | 1 | 2015 (R), 2019 (R), 2019 (O), 2023 (O), 2024 (O), 2024 (I) |
| ฟิลิปปินแอร์ฟอร์ซแอร์แมน | 4 | 4 | 1 | 2016 (O), 2016  (R),, 2018 (O) |
| สตา. เอเลนา–เอ็นยู เนชันนัลส์ | 2 | — | 1 | 2022 (O), 2023 (I) |
| อาเตเนโอบลูอีเกิลส์ | 2 | — | — | 2015 (C), 2016 (C) |
| พีแอลดีทีโฮมไฟเบอร์พาเวอร์ฮิตเตอส์ | 1 | 1 | 2 | 2015 (O) |

หมายเหตุ: C - collegiate conference, O - open conference, R - reinforced conference, I - invitational conference
ดูเพิ่ม

พรีเมียร์วอลเลย์บอลลีก
วี-ลีก (ประเทศฟิลิปปินส์)
แหล่งข้อมูลอื่น

เว็บไซต์ทางการ
อารยะ ศุภฤกษ์

| อารยะ ศุภฤกษ์ |
| --- | --- |

เกิด: 15 พฤษภาคม พ.ศ. 2537 (30 ปี) จังหวัดปทุมธานี ประเทศไทย
สัญชาติ:  ไทย
ชื่ออื่น: โกโก้
การศึกษา: มหาวิทยาลัยธุรกิจบัณฑิตย์
อาชีพ: นางงาม นักแสดง
ปีปฏิบัติงาน: พ.ศ. 2554–ปัจจุบัน
องค์การ: มิสแกรนด์ไทยแลนด์
มีชื่อเสียงจาก: มิสแกรนด์ไทยแลนด์ 2019
ส่วนสูง: 1.75 m (5 ft 9 in)
รางวัล: มิสไทยแลนด์เวิลด์ 2011   (รองอันดับ 1)   ซูเปอร์โมเดลอินเตอร์เนชันแนล 2011   (รองอันดับ 1)   เดอะเฟซไทยแลนด์ ซีซัน 2   (7 คนสุดท้าย)   มิสแกรนด์นครพนม 2019   (ชนะเลิศ)   มิสแกรนด์ไทยแลนด์ 2019   (ชนะเลิศ)   มิสแกรนด์อินเตอร์เนชันแนล 2019   (รองอันดับ 2)
อารยะ ศุภฤกษ์ (เกิด 15 พฤษภาคม พ.ศ. 2537) ชื่อเล่น โกโก้ เป็นนางงามและนักแสดงลูกครึ่งไทย-ออสเตรีย ผู้ได้รับตำแหน่งมิสแกรนด์นครพนม 2019 และมิสแกรนด์ไทยแลนด์ 2019 โดยเธอเป็นมิสแกรนด์ไทยแลนด์ คนที่ 7 ของประเทศไทย และได้เป็นเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2019 ที่จัดขึ้น ณ ประเทศเวเนซุเอลา ซึ่งเธอได้รับตำแหน่งรองอันดับ 2 ในการประกวดและเป็นผู้จัดการกองประกวดมิสแกรนด์ไทยแลนด์
ประวัติ

อารยะเกิดเมื่อวันที่ 15 พฤษภาคม พ.ศ. 2537
บิดาเป็นชาวออสเตรียและมารดาเป็นชาวไทย มารดาผลักดันให้โกโก้เข้าวงการประกวดนางงาม โดยเวทีแรกคือ มิสไทยแลนด์เวิลด์ ปี 2011 (พ.ศ. 2554) จนคว้าตำแหน่งรองชนะเลิศอันดับ 1 ต่อมาเป็นตัวแทนประเทศไทย ประกวด ซูเปอร์โมเดลอินเตอร์เนชันแนล ปี 2011 (พ.ศ. 2554)  และคว้าตำแหน่งรองชนะเลิศอันดับ 1 และได้พักวงการนางงามไประยะหนึ่ง โกโก้ได้เข้าสู่วงการโทรทัศน์ โดยประกวดในรายการเรียลลิตี้เพื่อค้นหาสุดยอดนางแบบ เดอะเฟซไทยแลนด์ ซีซั่น 2 (พ.ศ. 2558) ซึ่งได้ผู้ฝึกสอน หรือ เมนเทอร์ คือ ลูกเกด เมทินี หลังจากจบรายการ โกโก้ก็ได้เข้าวงการนางงามอีกครั้ง โดยประกวดเวที มิสแกรนด์ไทยแลนด์ ซึ่งเป็นตัวแทนจากมิสแกรนด์นครพนม ปี 2019 (พ.ศ. 2562) และได้รับตำแหน่งมิสแกรนด์ไทยแลนด์ ปี 2019 (พ.ศ. 2562) ต่อมาได้ไปประกวดเวทีระดับโลกคือ มิสแกรนด์อินเตอร์เนชั่นแนล ปี 2019 (พ.ศ. 2562) จนได้รับตำแหน่งรองชนะเลิศอันดับ 2
การศึกษา

จบการศึกษาระดับประถม-มัธยมศึกษาจาก
โรงเรียนเทศบาลท่าโขลง1 โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์
จบการศึกษาระดับ ประกาศนียบัตรวิชาชีพจาก วิทยาลัยเทคโนโลยีไทยอโยธยาบริหารธุรกิจ
จบการศึกษาระดับปริญญาตรีจาก คณะนิเทศศาสตร์ มหาวิทยาลัยธุรกิจบัณฑิตย์
อารยะ เคยเรียนที่มหาวิทยาลัยนานาชาติแสตมฟอร์ด 2 ปี แต่ไม่จบการศึกษา
การประกวด > มิสไทยแลนด์เวิลด์ 2011

อารยะได้เข้าร่วมการประกวดมิสไทยแลนด์เวิลด์ 2011 และได้รับตำแหน่งรองอันดับ 1
การประกวด > ซูเปอร์โมเดลอินเตอร์เนชันแนล 2011

อารยะได้เข้าร่วมการประกวดซูเปอร์โมเดลออฟเอเชียแปซิฟิก 2011 และได้รับตำแหน่งรองอันดับ 1
การประกวด > เดอะเฟซไทยแลนด์ ซีซัน 2

ในปี พ.ศ. 2559 อารยะได้ผ่านเข้ารอบ 15 คน ในรายการเดอะเฟซไทยแลนด์ ซีซัน 2 และเป็นลูกทีมของเมนเทอร์ลูกเกด เมทินี กิ่งโพยม
การประกวด > มิสแกรนด์นครพนม 2019

ในปี พ.ศ. 2562 อารยะได้สมัครเข้าร่วมการประกวดมิสแกรนด์นครพนม 2019 และชนะการประกวด ได้เป็นตัวแทนจังหวัดนครพนมเข้าร่วมการประกวดมิสแกรนด์ไทยแลนด์ 2019
การประกวด > มิสแกรนด์ไทยแลนด์ 2019

หลังจากได้รับตำแหน่งมิสแกรนด์นครพนม 2019 อารยะได้เข้าร่วมการประกวดมิสแกรนด์ไทยแลนด์ 2019 และได้รับตำแหน่ง "มิสแกรนด์ไทยแลนด์ 2019" เป็นมิสแกรนด์ไทยแลนด์คนที่ 7 ของประเทศไทย และได้เป็นตัวแทนประเทศเข้าร่วมการประกวดมิสแกรนด์อินเตอร์เนชันแนล 2019 ที่ประเทศเวเนซุเอลา ในเดือนตุลาคม พ.ศ. 2562
การประกวด > มิสแกรนด์อินเตอร์เนชันแนล 2019

อารยะได้เป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2019 ณ กรุงการากัส ประเทศเวเนซุเอลา และได้รับตำแหน่งรองอันดับ 2 มิสแกรนด์อินเตอร์เนชันแนล 2019
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
| ปี | เรื่อง | บทบาท |
| --- | --- | --- |
| 2561 | แก้วกุมภัณฑ์ | คุณนาย |
| 2561 | ประกาศิตกามเทพ | ซินดี้ (เลขาของเสี่ยสาม) (รับเชิญ) |
| 2563 | ผมอาถรรพ์ | โกโก้ (นางแบบ) (รับเชิญ) |
| 2565 | ที่สุดของหัวใจ | วีรณา (วีน่า) (รับเชิญ) |
ละครโทรทัศน์ทั้งหมดด้านล่างนี้ออกอากาศทางช่อง 7HD
| ปี | เรื่อง | บทบาท |
| --- | --- | --- |
| 2559 | คู่ซ่ารสเเซ่บ | นางเเบบ (รับเชิญ) |
| 2561 | ดอกหญ้าในพายุ | รุ้ง (รับเชิญ) |
| 2564 | ทะเลเดือด | แอน (รับเชิญ) |
ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี | เรื่อง | บทบาท |
| --- | --- | --- |
| 2563 | เลดี้บานฉ่ำ | มีนลดา เพชรรัตน์นาราศร (เมดา) (รับเชิญ) |
ละครโทรทัศน์ทั้งหมดด้านล่างนี้ออกอากาศทางช่อง 8
| ปี | เรื่อง | บทบาท |
| --- | --- | --- |
| 2565 | ศีรษะมาร | เอแคลร์ (รับเชิญ) |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2562 | 1325 เลขเป็น เลขตาย |  |
| 2565 | นาคีทวิภพ |  |
ผลงาน > ผลงานเพลง

| ปี | ชื่อเพลง | ค่าย | หมายเหตุ |
| --- | --- | --- | --- |
| 2565 | เอิ๊กอ๊าก...แล้วยังไง | - |  |
รางวัลที่ได้รับ

| ปี | รางวัล | สาขา | เสนอชื่อเข้าชิง | ผล |
| --- | --- | --- | --- | --- |
| 2563 | Zoom Dara | Miss Zoom of the Crown by Zoom Dara | อารยะ ศุภฤกษ์ | ชนะ |